OpenLLM-France/wikimedia huggingface dataset:
# SNAP

L'SNAP és un telescopi en òrbita del Projecte Supernoves i Cosmologia. Sonda de les Supernoves i l'Acceleració, creat com a iniciativa conjunta de la NASA i el Departament d'Energia dels Estats Units. El telescopi SNAP tindrà una càmera òptica d'1 grau quadrat de camp de visió, i una petita càmera en l'infraroig proper. Un espectrògraf podrà descompondre la llum de les supernoves des del seu color ultraviolat proper fins a l'infraroig proper. Un dels objectius d'SNAP és usar les supernoves de tipus Ia com a marcadors de l'expansió de l'univers, i analitzar com l'energia fosca ajuda a frenar el creixement de les galàxies.

## Referències

* ↑ «SNAP (SuperNova Acceleration Probe)» ( PDF) (en anglès). Fermi National Accelerator Laboratory. Arxivat de l'original el 10-05-2013. «NASA and DOE have formed a partnership for a Joint Dark Energy Mission (JDEM). SNAP will be proposed as the dark energy experiment for JDEM.»
* ↑ Overbye, Dennis «Astronomers’ Dark Energy Hopes Fade to Gray» (en anglès). The New York Times, 19-02-2018 [Consulta: 15 agost 2021]. «The astronomers who made this discovery were using the exploding stars known as Type 1a supernovae as cosmic distance markers to track the expansion rate of the universe. Since then, other tools have emerged by which astronomers can also gauge dark energy by how it retards the growth of galaxies and other structures in the universe. Way back in 1999, Saul Perlmutter of the Lawrence Berkeley Laboratory, one of dark energy’s discoverers, proposed a space mission known as SNAP (Supernova Acceleration Probe) to do just that.»
# Rudabanyaïta

La rudabanyaïta és un mineral de la classe dels arsenats. Rep el nom de la localitat de Rudabánya, a Hongria, la seva localitat tipus.

## Característiques

La rudabanyaïta és un arsenat de fórmula química (Ag₂Hg₂)(AsO₄)Cl. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema isomètric.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu Herman Ottó de la ciutat de Miskolc, a Hongria, amb el número de catàleg: 2016.351.

## Formació i jaciments

Va ser descoberta a la mina Adolf, situada a la localitat de Rudabánya, a la província de Borsod-Abaúj-Zemplén (Hongria). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Rudabányaite» (en anglès). Mindat. [Consulta: 3 juny 2020].
# Sant Privat (Erau)

Sant Privat (en francès Saint-Privat) és un municipi occità del Llenguadoc situat al departament de l'Erau, a la regió d'Occitània.

## Referències

* ↑ Topònims occitans de l'Erau
# Salvador Seguí Pérez

* Aquest article tracta sobre el músic valencià. Si cerqueu l'anarcosindicalista català, vegeu «Salvador Seguí Rubinat».
Salvador Seguí Pérez (Massanassa, 1939 - 2004) fou un músic valencià, catedràtic de solfeig i teoria de la música al Conservatori Superior de València, compositor del Cos Nacional de Directors de Bandes Civils, investigador del folklore valencià, crític, filòsof, doctor, promotor i organitzador de festivals, cursos i certàmens musicals. Els darrers anys va dirigir el Conservatori Superior de Castelló que porta el seu nom.
Salvador Seguí fou premi extraordinari final d'estudis en composició musical i piano, també es llicencià en filosofia i doctorà en filosofia i ciències de l'educació. Deixeble dels mestres Palau i Magenti, fou becat per la Diputació de València per a estudiar a la prestigiosa Academia Musical Chigiana de Siena (Itàlia) i amplia estudis a l'Ecole Normale de la Musique de París.
Incansable investigador del folklore valencià, Salvador Seguí va fer possible la recollida de la música popular, el treball de la qual es va publicar en tres Cançoners (Alacant -1974-, València -1980- i Castelló -1990-), així com les "Danses del Corpus Valencià" -1978- o "Cançons valencianes per a l'escola" (1990). Quant a la seua labor didàctica va abastar temes de teoria i de llenguatge musical, vigents fins ara per als estudiosos.
La seua vessant com a promotor i organitzador d'activitats musicals ha estat molt prolífica amb importants festivals que continuen organitzant-se com el de Música de Cambra de Montserrat, el de Composició de Sogorb, la Setmana de Música Sacra de Benidorm o el Festival Música i Festa de Massanassa, el seu poble natal.
Entre els reconeixements a la seua persona destaca el títol de Cavaller de l'Ordre de les Arts i les Lletres atorgat pel govern francès o l'insignia d'or de la Federació Internacional de Joventuts Musicals. Els municipis de Montserrat (Ribera Alta) i Sogorb (Alt Palància) l'han nomenat fill adoptiu de la ciutat.

## Referències

* Necrològica a El Periódico Mediterráneo de 12/07/2004 [Consulta: 6/01/2011].
* Referència biogràfica a la web Cançoners de música tradicional.
# Saló de la Fama del Beisbol

El Saló de la Fama Nacional de Beisbol, localitzat a Cooperstown, Nova York, Estats Units, és un museu semi-oficial dirigit per entitats privades que serveix com a punt central per a l'estudi de la història del beisbol als Estats Units i al món. També té com a funcions l'exhibició d'importants objectes relacionats amb aquest esport, així com la realització d'activitats encaminades a honrar les persones que s'han destacat com jugador, dirigent o propulsor de beisbol. Quan es menciona el "Saló de la Fama" en articles i converses, es fa referència sobretot a la llista d'homenatjats, més que al museu. El lema del Saló és: "Preservar la història, honrar l'excel·lència, connectar generacions."
# Saló de la Fama de la Motocicleta de l'AMA

El Saló de la Fama de la Motocicleta de l'AMA (en anglès, AMA Motorcycle Hall of Fame) és una ramificació de l'AMA dedicada a reconèixer tots aquells que han contribuït a l'esport del motociclisme, a la indústria de la motocicleta o a l'àmbit del motociclisme en general. L'entitat honora anualment les personalitats que considera dignes d'aquesta distinció (especialment nord-americanes, però també d'internacionals) i les incorpora al seu Saló de la Fama.
A banda de gestionar la seva llista de personalitats, l'AMA Motorcycle Hall of Fame funciona també com a museu, amb seu a Pickerington, Ohio (Estats Units), dins el qual s'hi exposen motocicletes i accessoris, equipament motociclista i tota mena de records relacionats amb el motociclisme. Situat als afores de Pickerington, prop de Columbus, el museu es troba al costat de la seu central de l'AMA.

## Enllaços externs

* Saló de la Fama de la Motocicleta de l'AMA - Lloc web oficial (anglès)
# San Bonifacio (Verona)

San Bonifacio és un comune (municipi) de la província de Verona, a la regió italiana del Vèneto, situat a uns 80 quilòmetres a l'oest de Venècia i a uns 25 quilòmetres a l'est de Verona.
A 1 de gener de 2020 la seva població era de 21.536 habitants.
San Bonifacio limita amb els següents municipis: Arcole, Belfiore, Gambellara, Lonigo, Monteforte d'Alpone i Soave.

## Referències

* ↑ «Resident population on 1st january» (en anglès). ISTAT. [Consulta: 14 agost 2020].
# Santaella

Santaella és un municipi de la província de Còrdova, Andalusia, Espanya. Es troba a la depressió del Guadalquivir, entre Écija i Puente Genil. Està formada pels llogarets de La Montiela, Bocas del Salado, El Ingeniero i El Fontanar.

## Geografia

En la depressió del Guadalquivir, entre les ciutats d'Écija i Puente Genil.
Aldees: La Montiela, Bocas del Salado, El Ingeniero i El Fontanar.

## Demografia

Nombre d'habitants en els últims deu anys.
Evolució demogràfica :
| 1997 | 1999 | 2000 | 2001 | 2002 | 2003 | 2004 | 2005 | 2006 | 2007 | 2010 | 2014 |
| 5.850 | 5.875 | 5.878 | 5.901 | 5.927 | 5.943 | 5.938 | 6.002 | 6.060 | 6.022 | 6.182 | 6.097 |

## Economia

La seva activitat econòmica principal és l'agricultura, de secà i regadiu, de la que es deriven algunes indústries auxiliars.

## Patrimoni artístic i monumental

Arquitectònicament, destaquen les muralles àrabs, la torre de l'homenatge, i la "iglesia de la Asunción" del segle xvii.

## Reines de Santaella

Certamen anual en què s'escull a la representant del poble que és coronada simbòlicament com a Reina de Santaella.
Reines de Santaella
* Inés María Bascón Aguilar (2008)
* Mª Del Valle Lopéz Polo (2003)

## Ciutats agermanades

* Ecouflant, França.
* Vinaròs, Castelló

## Referències

* ↑ Ciutats espanyoles agermanades amb altres d'Europa Arxivat 2015-11-20 a Wayback Machine., Federació Espanyola de Municipis i Províncies. (Consultat el 10 de febrer de 2009).

## Enllaços externs

* Santaella - Sistema d'Informació Multiterritorial d'Andalusia
* Dades climàtiques
* Bibliografia Arxivat 2007-09-27 a Wayback Machine.
# Santaclaraïta

La santaclaraïta és un mineral de la classe dels silicats. Rep el nom pel comtat de Santa Clara, a Califòrnia (Estats Units), on es troba la seva localitat tipus.

## Característiques

La santaclaraïta és un silicat de fórmula química CaMn₄[Si₅O$_{14}$OH](OH)·H₂O. Va ser aprovada com a espècie vàlida per l'Associació Mineralògica Internacional l'any 1979. Cristal·litza en el sistema triclínic. La seva duresa a l'escala de Mohs és 6,5.
Segons la classificació de Nickel-Strunz, la santaclaraïta pertany a «09.DK - Inosilicats amb 5 cadenes senzilles periòdiques» juntament amb els següents minerals: babingtonita, litiomarsturita, manganbabingtonita, marsturita, nambulita, natronambulita, rodonita, escandiobabingtonita, fowlerita, saneroïta, hellandita-(Y), tadzhikita-(Ce), mottanaita-(Ce), ciprianiïta i hellandita-(Ce).
L'exemplar que va servir per a determinar l'espècie, el que es coneix com a material tipus, es troba conservat a la Smithsonian Institution.

## Formació i jaciments

Minerals descoberts a la Mina Pennsylvania, dins el districte miner de Black Wonder, al comtat de Santa Clara (Califòrnia, Estats Units). També ha estat descrita a la mina Buckeye, al comtat de Stanislaus, també a Califòrnia. Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Santaclaraite» (en anglès). Mindat. [Consulta: 20 gener 2020].
# Santurce (San Juan)

Santurce és un barri del municipi de San Juan, Puerto Rico. L'any 2010, tenia 81.251 habitants sent el barri més poblat Puerto Rico. Posseeix a més una superfície terrestre de 13,57 km² i una densitat de 5.987,5 hab./km². Santurce és una de les zones més densament poblades de tot Puerto Rico.
El nom del barri sorgeix en 1880 en honor de Don Pablo Ubarri y Capetillo, I Comte de San José de Santurce, qui era originari de la localitat biscaina de Santurce a Espanya. Prèviament i des que el territori fos annexat a la capital en 1862, el barri era conegut com a Cangrejos. Aquest barri va ser la seu del centre urbà del dissolt municipi de San Mateo de Cangrejos.

## Història
### Orígens

Previ a la Conquesta, la regió va ser habitada per taínos. Arribats els colonitzadors espanyols, l'àrea actualment ocupada per Santurce va ser batejada durant el segle xvi amb el nom de Cangrejos. El nom va ser donat pels colons els qui estaven sorpresos per l'abundància del crustaci, a les platges i manglars del sector. Durant els inicis del període colonial, la població indígena va ser reemplaçada per un escàs nombre d'habitants, essencialment criolls i cimarrones. Aquests es dedicaven a l'agricultura i altres activitats principalment destinades a satisfer les necessitats de la propera ciutat cabdal que per la seva manca d'espai i terres infèrtils feia obligatori el proveïment d'aliments per via del comerç exterior o amb poblats propers.

## Demografia

| Any | Habitants | Canvi % |
| 1864 | 922 | - |
| 1899 | 5.840 | 533,41 |
| 1910 | 17.338 | 196,88 |
| 1920 | 35.096 | 102,42 |
| 1930 | 81.960 | 133,53 |
| 1935 | 102.053 | 24,52 |
| 1940 | 133.091 | 30,41 |
| Any | Habitants | Canvi % |
| 1950 | 195.007 | 46,52 |
| 1960 | 178.179 | -8,63 |
| 1970 | 128.232 | -28,03 |
| 1980 | 101.103 | -21,16 |
| 1990 | 95.184 | -5,85 |
| 2000 | 94.067 | -1,17 |
| 2010 | 81.251 | -13,62 |

## Referències

* ↑ «U. S. Census Bureau.(2010). American FactFinder fact sheet: San Juan, P.R.». [Consulta: 31 març 2017].
* ↑ «Ponencia de Lester Nurse Allende, profesor de la Universidad Interamericana». [Consulta: 31 març 2017].
* ↑ Gilberto Aponte Torres, San Mateo de Cangrejos: Comunidad Cimarrona en P.R. (1985)
* ↑ A. Sepúlveda. Cangrejos: Historia ilustrada de su desarrollo urbano. (1987) p. 28,49.
* ↑ «U.S. Census Bureau». [Consulta: 31 març 2017].
# Sant Mateu de Vilanna

Sant Mateu de Vilanna és un monument del municipi de Bescanó (Gironès) inclòs en l'Inventari del Patrimoni Arquitectònic Català. Edifici d'una nau amb creuer, capelles laterals i capçalera carrada. La nau, els braços de creuer i l'absis són coberts amb volta de canó i les dues capelles i la intersecció de les naus amb arcs de creueria. L'accés és lateral i la porta, amb data de 1678 està precedida per un porxo a dues vessants d'encavallada de fusta sostinguda per una columna de pedra. El campanar, de planta quadrada, té dues parelles d'arcs per banda i coberta piramidal. El parament, a l'interior i a l'exterior, és arrebossat i es troba en mal estat.
Les primeres notícies documentals daten del 899 quan la parròquia era possessió del monestir d'Amer. El 1319 Guillem Castell pren homenatge pels delmes d'aquesta a favor del bisbe de Girona. També es té constància de la venda de la jurisdicció pel rei don Joan a Bernat Arc. El temple actual data, però, del segle xvii i possiblement fou acabat l'any 1678, com indica la llinda de la porta.

## Referències

* 1 2 «Sant Mateu de Vilanna». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 24 novembre 2012].
# Salm-Mörchingen

Salm-Morchingen fou un wild i ringraviat del Sacre Imperi Romanogermànic que va existir del 1607 al 1688 per segregació de Salm-Kyrburg en tres branques.
Salm-Kyrburg, una de les tres branques (que el 1637 ja va recuperar els dominis de la branca de Salm-Tronecken, extinta) es va extingir el 1681 i va passar a Salm-Morchingen que així va reunir tots els territoris inicials de la branca mare de Kyrburg. Però al seu torn es va extingir el 1688 i va passar a Salm-Salm. Com que aquest estat era principat imperial i els territoris rebuts només eren un wild i ringraviat (equivalent a comtat) es van mantenir dues administracions, una pel principat i una pels territoris del wild i ringraviats, reunits per la casa de Salm-Morchingen però que van rebre el nom de Salm-Kyrburg.

## Referències

* Llista de comtes de Salm Arxivat 2009-04-22 a Wayback Machine.
# Sarcòfag d'Utxana

El Sarcòfag d'Utxana és un antic sarcòfag que es troba al terme de Sueca.
La peça es tracta d'un bloc de pedra, que hauria format part d'un sarcòfag. Té una llargària de 2,5 metres, amb una alçada de 80 centímetres i altres 80 centímetres d'ample. La pedra va ser buidada.
Les investigacions sobre la peça la daten al segle v, a l'època tardoromana.
Està situat prop del Camí d'Utxana, a la partida del Ráfol. No es troba dins d'un jaciment; el sarcòfag va patir diversos trasllats al llarg de la seua història. Ha estat utilitzat com a pont i com a conducte d'aigües, motiu pel qual no té les parts inferior i superior. A inicis del segle XXI serveix com a pont per a salvar la séquia de la Socarrada.
El sarcòfag es troba prop del camí d'Utxana. Utxana -també anomenada Junzana, Ongana i Unxana- va ser una alqueria d'origen islàmic, posteriorment poblada per cristians i abandonada en arribar el segle XIV.

## Referències

* 1 2 Sueca, Ayuntamiento de. «Español: Catálogo de Bienes y Espacios Protegidos del municipio de Sueca, recogido en el Proyecto de Plan General Municipal de 2001», 14-03-2001. [Consulta: 25 setembre 2022].
* 1 2 3 4 Tortosa i Pastor, Francesc. Sueca : paisatge, cultura i medi ambient, 2011, p. 215-216. ISBN 978-84-92763-61-0.
# Schwanden (Glarus)

Schwanden és un municipi del cantó de Glarus (Suïssa).

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Schwarz und weiß wie Tage und Nächte

Schwarz und weiß wie Tage und Nächte (en alemany En blanc i negre com els dies i les nits) és el títol d'un telefilm germano-austríac que es va produir el 1978 per a Westdeutscher Rundfunk i Österreichischer Rundfunk dirigit per Wolfgang Petersen.

## Argument

Thomas Rosenmund és un jugador d'escacs excepcional fins i tot de petit. No obstant això, el joc el condueix a l'addicció i pateix un atac de nervis. El matemàtic decideix no jugar mai més als escacs. 20 anys després treballa per a una empresa d'informàtica i desenvolupa un programa d'escacs que es considera immillorable. L'actual campió mundial d'escacs Stefan Koruga pot derrotar el programa d'escacs de Rosenmund en un duel eficaç per als mitjans. Ara l'obsessió de Rosenmund ha agafat força i vol enfrontar-se personalment amb Koruga per tornar el favor del seu programa d'escacs. Thomas Rosenmund supera els límits dels seus poders físics i psicològics. Tot i que guanya la competició i es converteix en campió del món, poc després està completament cremat i ingressa a psiquiatria.

## Repartiment

* Bruno Ganz: Thomas Rosenmund
* Gila von Weitershausen: Marie Rosenmund
* René Deltgen: Lindford
* Ljuba Tadić: Stefan Koruga
* Joachim Wichmann: Grünfeld
* Markus Helis: Thomas Rosemund infant
* Elke Schüßler: Marie Rosemund infant

## Crítica

| « | Pel·lícula tècnicament convencional que utilitza el joc com a codi per a un sistema polític-econòmic causant de malalties. Impressionant només per la presència dels actors. | » |
| — Lexikon des internationalen Films, |||

## Referències

* ↑ Schwarz und weiß wie Tage und Nächte filmportal.de
* ↑ Schwarz und Weiß wie Tage und Nächte: Bruno Ganz, schach-welt.de
* ↑ Schwarz und weiß wie Tage und Nächte. A: Lexikon des internationalen Films. Filmdienst
# Schaumburg

Schaumburg fou un comtat d'Alemanya sorgit de la partició del comtat de Leiningen-Westerburg el 1557. Fou venut als comtes d'Holzapfel el 1656 que van ser comtes d'Hopzafel i Schaumburg.
Vegeu també: Schaumburg-Lippe.

## Comtes de Schaumburg

* Jordi 1557-1587
* Felip Jaume 1585-1612
* Cristofor 1585-1632
* Reinhard VIII 1585-1655
* Jordi Guillem 1632-1656
# HiRISE

La High Resolution Imaging Science Experiment és una càmera situada a bord del Mars Reconnaissance Orbiter. Amb un pes de 65 kg, aquest instrument de 40 milions de dòlars va ser construït per Ball Aerospace & Technologies Corp sota la direcció del departament lunar i planetari de la Universitat d'Arizona. Consisteix en un Telescopi reflector de 0,5 metres de diàmetre, el més gran de qualsevol missió interplanetària. Permet fotografiar amb una resolució per sobre dels 0,3 metres, diferenciant objectes d'1 metre de diàmetre (aproximadament una bola de platja).
HiRISE ha fotografiat els rovers de la superfície de Mart, incloent els encara funcionals Curiosity i Opportunity.

## Referències

* ↑ HiRISE Operations Center - Images of Curiosity rover (September 29, 2002)
* ↑ VOA News - Mars Orbiter Photographs Old NASA Lander (February 9, 2012)

## Enllaços externs

* Pàgina web oficial
# Sant Pròsper

«Sant Pròsper» té aquests significats:

## Persones

* Pròsper d'Aquitània, de Llemotges.
* Pròsper de Tarragona, bisbe de Tàrraco fins al 718.
# Main Street (Gibraltar)

Main Street (literalment, Carrer Principal; antigament, en castellà: Calle Real) és el carrer principal del territori britànic d'Ultramar de Gibraltar.
Main Street és el principal carrer comercial de Gibraltar. Té una direcció nord–sud a través del nucli antic, que només és apte per a vianants i mostra una varietat d'edificis d'estil genovès, portuguès, andalús, morisca i britànic, la majoria dels quals tenen botigues a la seva planta baixa. Els pisos superiors solen acollir allotjament residencial o oficines.
Irish Town és un dels subdistrictes de Main Street, i va ser anomenat a principis del segle xix quan Gibraltar va ser dividit en diferents barris.

## Referències

* 1 2 3 «Official Government of Gibraltar» (en anglès). Arxivat de l'original el 2012-10-03. [Consulta: 3 setembre 2012].

## Enllaços externs

* «Main Street Gibraltar» (en anglès). gibraltar.com. Arxivat de l'original el 2018-09-17. [Consulta: 5 setembre 2012].
# Brycinus tessmanni

Brycinus tessmanni és una espècie de peix pertanyent a la família dels alèstids.

## Descripció

* Pot arribar a fer 12,8 cm de llargària màxima.

## Hàbitat

És un peix d'aigua dolça, pelàgic i de clima tropical.

## Distribució geogràfica

Es troba a Àfrica: les conques fluvials costaneres del Camerun.

## Observacions

És inofensiu per als humans.

## Referències

* ↑ Cuvier, G. & A. Valenciennes, 1850. Histoire naturelle des poissons. Tome vingt-deuxième. Suite du livre vingt-deuxième. Suite de la famille des Salmonoïdes. Table générale de l'Histoire Naturelle des Poissons (pp. 1-91). Hist. Nat. Poiss. v. 22: i-xx + 1 p. + 1-532 + 1-91, Pls. 634-650.
* ↑ uBio (anglès)
* ↑ Catalogue of Life (anglès)
* 1 2 3 4 FishBase (anglès)
* ↑ Pappenheim, P., 1911. Zoologische Ergebnisse der Expedition des Herrn G. Tessmann nach Süd-Kamerun und Spanisch-Guinea. Fische. Mitt. Zool. Mus., Berl., 5:506-528.
* ↑ Paugy, D., 1984. Characidae. P. 140-183. A: J. Daget, J.-P. Gosse i D.F.E. Thys van den Audenaerde (eds.). Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.
* ↑ Vivien, J., 1991. Faune du Cameroun. Guide des mammifères et des poissons. GICAM. 271 p.

## Bibliografia

* Paugy, D., 1986. Révision systématique des Alestes et Brycinus africains (Pisces, Characidae). Collection Études et Thèses. Éditions de l'O.R.S.T.O.M., París. 295 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
# Schattenhalb

Schattenhalb és un municipi del cantó de Berna (Suïssa), situat a l'antic districte d'Oberhasli i a l'acutual Interlaken-Oberhasli.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Hemingway

«Hemingway» té aquests significats:
* Ernest Miller Hemingway (Oak Park, Illinois, 1899 - Ketchum, 1961), escriptor estatunidenc
* Hemingway (Carolina del Sud), població dels Estats Units a l'estat de Carolina del Sud
* Hemingway's Adventures of a Young Man, pel·lícula estatunidenca dirigida per Martin Ritt, estrenada el 1962
* Hemingway (sèrie) minisèrie de 1989 guanyadora de Globus d'Or al millor actor en minisèrie o telefilm
# Llista d'empreses de Guinea Equatorial

Aquesta és una llista d'empreses destacades i situades a Guinea Equatorial, agrupades pel seu sector Industry Classification Benchmark.

## Financeres

* Afriland First Bank

## Petroli i gas

* EG LNG
* GEPetrol
* Sonagas

## Viatge i plaer

* Ceiba Intercontinental Airlines, aerolínia
* Cronos Airlines, aerolínia
* Ecuato Guineana aerolínia
* Guinea Ecuatorial Airlines, aerolínia

## Utilitats

* Segesa